Circus Mundus Absurdus

Circus Mundus Absurdus (CMA) oli ensimmäinen suomalainen cirque noir -tyylinen sideshowryhmä. He yhdistelivät esityksissään mimiikkaa, teatteria, body artia, fakiiritemppuja, tuliesityksiä, jongleerausta sekä slapstickiä.

Historia 
Circus Mundus Absurduksen perustivat Visa Knuuttila, Eero Auvinen ja Antti Kervinen vuonna 1999. Ensimmäinen keikka oli Tampereen Tulliklubilla perustamisvuonna. Alkuun kyseessä oli kokeileva taideprojekti jossa esiteltiin klassisia sideshowtemppuja sekä jongleerausta. Hiukan myöhemmin ryhmään liittyivät Lassi Sidoro sekä Jussi Ranta. Tulitaiteilija Jesse Karhu liittyi Circus Mundus Absurdukseen vuonna 2003.

Lavaesiintyminen 
Lopullisessa kokoonpanossa esiintyivät Visa Knuuttila, Antti Kervinen, Lassi Sidoro, Jesse Karhu sekä Jussi Ranta.
Vuosien saatossa Circus Mundus Absurdus lisäsi esityksiinsä enemmän teatraalisuutta sekä juonellisia käänteitä.
Ryhmän repertuaariin kuului lasimurskassa kävely ja makaaminen, piikkimatot, tulennielentä ja -puhallus (muun muassa toisen sirkustaiteilijan selkään) sekä muu tulitaiteilu, lävistykset neuloin ja koukuin, vesimelonin halkaisu miekalla vatsan päällä, kulmahiomakoneiden kipinäsuihkussa kylpeminen, painavien esineiden riiputtaminen lävistyksistä, roihuava hyppynaru ynnä muuta.

Circus Mundus Absurdus (CMA) teki lavaesiintymisiä myös bändien Turmion Kätilöt, Kuolleet Intiaanit ja Black Motor kanssa.  

Circus Mundus Absurdus keikkaili yli 15 maassa, kolmella eri mantereella.

Kokoonpano 
 Ermine / Chino The Clown (Visa Knuuttila)
 Doctor K. (Antti Kervinen)
 Louis Cypher (Lassi Sidoro)
 Eric Tier (Jesse Karhu)
 Christian Burial (Jussi Ranta)

Julkaisut 
Ryhmältä ilmestyi dokumenttielokuva "Circus Mundus Absurdus" vuonna 2009.

Lähteet 
 http://www.vaasanylioppilaslehti.fi/Ylioppilaslehti/artikkeli/kivusta-viihdetta 
 http://gepardi.kp24.fi/gepardi.asp?page_id=163&luokka_id=2&main=1 
 http://www.boheme-noir.de/index.php?id=44&L=2 
 http://www.city.fi/kulttuuri/taiteen+kauhukakarat/1081
 http://www.prickmag.net/circusmundusabsurdusreview.html
 http://www15.uta.fi/festnews/2007/lauantai/37421.shtml 
 http://www.freemagazine.fi/pushing-the-limits-of-the-human-body/
 http://news.bme.com/2005/09/08/new-circus-mundus-absurdus-trailer/

Suomalaiset sirkukset